[{"text_idx": "#000000", "text": "Ffrae fferm deuluol: Rhieni yn ennill achos ape\u0302l"}, {"text_idx": "#000002", "text": "Mae Llys Ape\u0302l wedi penderfynu lleihau'r taliad y bydd merch o Sir Ga\u0302r yn ei dderbyn ar o\u0302l brwydr gyfreithiol ynghylch etifeddiaeth fferm y teulu."}, {"text_idx": "#000003", "text": "Y llynedd, fe ddyfarnodd llys y dylai Eirian Davies, 47 oed, dderbyn \u00a31.3 miliwn ar o\u0302l iddi ddwyn achos yn erbyn ei rhieni."}, {"text_idx": "#000004", "text": "Nawr mae Tegwyn a Mary Davies, sydd yn eu 70au ac o fferm Caeremlyn yn ardal Hendy-gwyn ar Daf, wedi ennill hapel ac mae'r ffigwr wedi ei leihau i \u00a3500,000."}, {"text_idx": "#000005", "text": "Clywodd y Llys Ape\u0302l fod y rhieni wedi addo y byddai Eirian Davies yn etifeddu y rhan helaeth o gyfoeth y fferm laeth llewyrchus a hynny ar o\u0302l gweithio am flynyddoedd am fawr ddim o gyflog."}, {"text_idx": "#000006", "text": "Ond yn dilyn anghydfod teuluol, roedd y rheini wedi addasu eu hewyllys i rannu'r fferm 182 erw yn gyfartal rhwng Eirian Davies a'i dwy chwaer."}, {"text_idx": "#000008", "text": "Dywedodd y barnwyr hefyd y dylai Miss Davies adael y fferm, lle cafodd ei magu, o fewn cyfnod o 12 mis."}, {"text_idx": "#000009", "text": "Clywodd y llys fod Miss Davies wedi gweld yr ewyllys gwreiddiol yn 2009, dogfen yn dangos mai hi fyddai'n etifeddu y rhan fwyaf o gyfoeth y fferm."}, {"text_idx": "#000010", "text": "Ond yn ddiweddarach, fe gafodd yr ewyllys ei newid ac yn dilyn ffrae deuluol fe geisiodd Mr a Mrs Davies yn aflwyddiannus i orfodi Eirian Davies i adael y fferm."}, {"text_idx": "#000011", "text": "Dywedodd yr Arglwydd Ustus Lewison fod y ffrae yn un chwerw iawn, ond ychwanegodd fod y taliad a ddyfarnwyd yn yr achos gwreiddiol yn rhy hael, gan ei leihau i \u00a3500,000."}, {"text_idx": "#000014", "text": "Disgrifiad o\u2019r llun, Bydd yn rhaid i Eirian Davies adael y fferm deuluol o fewn 12 mis"}, {"text_idx": "#000018", "text": "'Cymru wedi methu a\u0302 gwario \u00a3155m yn ystod Covid'"}]